Document ID: 32008R0385

REGOLAMENT TAL-KUMMISSJONI (KE) Nru 385/2008
tad-29 ta’ April 2008
li jemenda r-Regolament tal-Kunsill (KE) Nru 194/2008 li jġedded u jsaħħaħ il-miżuri restrittivi fir-rigward ta’ Burma/il-Mjanmar u li jħassar ir-Regolament (KE) Nru 817/2006
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 194/2008 li jġedded u jsaħħaħ il-miżuri restrittivi fir-rigward ta’ Burma/il-Mjanmar u li jħassar ir-Regolament (KE) Nru 817/2006, (1) u b’mod partikolari l-Artikolu 18(1)(b), tiegħu,
Billi:
(1)
L-Anness VI tar-Regolament (KE) Nru 194/2008 jelenka l-persuni, il-gruppi u l-entitajiet koperti mis-sekwestrar ta' fondi u riżorsi ekonomiċi skond dak ir-Regolament.
(2)
L-Anness VII tar-Regolment (KE) Nru 194/2004 jelenka impriżi li huma proprjetà tal-Gvern ta’ Burma/il-Mjanmar jew minn membri jew persuni assoċjati magħhom, kif ukoll jekk huma kkontrollati minnhom, suġġetti għal restrizzjonijiet fuq l-investiment taħt dak ir-Regolament.
(3)
Il-Pożizzjoni Komuni 2008/349/PESK tad-29 ta’ April 2008 (2) temenda l-Anness II u l-Anness III tal-Pożizzjoni Komuni 2006/318/PESK tas-27 ta’ April 2006. Għalhekk, l-Anness VI u VII tar-Regolament (KE) Nru 817/2006 għandu jiġi emendat b’konformità ma’ dan.
(4)
Biex jiġi żgurat li l-miżuri previsti f'dan ir-Regolament ikunu effettivi, dan ir-Regolament għandu jidħol fis-seħħ minnufih,
ADOTTAT DAN IR-REGOLAMENT:
Artikolu 1
1. L-Anness VI tar-Regolament (KE) Nru. 194/2008 qed jiġi b’dan emendat kif stabbilit fl-Anness I ta’ dan ir-Regolament.
2. L-Anness VII tar-Regolament (KE) Nru. 194/2008 qed jiġi b’dan emendat kif stabbilit fl-Anness II ta’ dan ir-Regolament.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
Magħmul fi Brussell, 29 ta’ April 2008.

Labels: 11
5
3
18
15